МОТИВИ КЪМ ПРОЕКТ ЗА ИЗМЕНЕНИЕ НА НАРЕДБАТА
ЗА РЕДА ЗА ПРИДОБИВАНЕ, УПРАВЛЕНИЕ И РАЗПОРЕЖДАНЕ С ОБЩИНСКИ ИМОТИ И ВЕЩИ

Причини, които налагат приемането на предложения Проект.
С решение по т.1 от дневния ред на проведеното на 19.11.2019 г. заседание, отразено в Протокол №2, Общински съвет – Бургас  прие Правилник за организацията и дейността на общинския съвет, неговите комисии и взаимодействието му с общинската администрация на Община Бургас (Правилник). Съгласно разпоредбата на чл.37, т.1 от Правилника специализиран орган на Общинския съвет е Комисия за провеждане на търгове, конкурси, приватизация и реализация на малки благоустройствени проекти.
На заседанието, проведено на 28.06.2016 г., отразено в Протокол №13, с решение по т.1 от дневния ред Общински съвет – Бургас е приел Наредба за реда за придобиване, управление и разпореждане с общински имоти и вещи. Текстът на чл.58, ал.1 от цитираната Наредба гласи: „Комисията за провеждане на търгове и конкурси е избраната комисия от общински съвет, по чл. 32, т. 1 от Правилника за организацията и дейността на общинския съвет и взаимодействието му с общинска администрация на Община Бургас, а членовете - служители от общинска администрация са определените със заповед на кмета на общината. Поне един от членовете на комисията следва да бъде правоспособен юрист.“
Предложената промяна е с оглед синхронизиране на настоящата наредба с Правилника за организацията и дейността на общинския съвет, неговите комисии и взаимодействието му с общинската администрация на Община Бургас.

Цели, които се поставят с предложения Проект и очаквани резултати. 
[bookmark: _GoBack]Целта, която се поставя с предлаганите промени, е синхронизиране на настоящата наредба с Правилника за организацията и дейността на общинския съвет, неговите комисии и взаимодействието му с общинската администрация на Община Бургас.
От прилагането на изменението на Наредбата за реда за придобиване, управление и разпореждане с общински имоти и вещи се очаква да се подобри работата на съвета и неговите комисии.

Финансови и други средства, необходими за прилагане на новата уредба.
За прилагане на новата уредба не са необходими финансови средства.
 
Анализ за съответствие с правото на Европейския съюз.
Настоящите изменения на Наредба за реда за придобиване, управление и разпореждане с общински имоти и вещи са в пълно съответствие с европейското  законодателство, спазвайки в пълнота разпоредбите и целите на националното и местно законодателство.

